شه‌فه‌ق نيوز/ هاوپه‌يمانى عه‌ره‌بى وه‌ سه‌رۆكايه‌تى سعوديه‌ ئه‌را جه‌نگ دژ حووسه‌يل له‌ به‌مه‌ن وت: بزووتنه‌وه‌ى حووسى په‌لاماريگ ئه‌را بان ته‌ياره‌خانه‌ى ئه‌بهاى مه‌ده‌نى له‌ باشوور شانشين سعودى ئه‌نجام داگه‌و يه‌ك كوشتگه‌و 21 كه‌سيش زه‌خمدار كردگه‌.
زويتر كه‌ناڵ ئه‌لمه‌سيره‌ ك له‌لايه‌ن حوسيه‌يله‌و وه‌ڕيه‌و بريه‌ێد باس له‌وه‌ كرد ك بزووتنه‌وه‌گه‌ى هوپه‌يمان ئيران هه‌ردو ته‌ياره‌خانه‌ى ئه‌بهاو جازان له‌ سعوديه‌ وه‌ ته‌ياره‌يل بى ته‌ياره‌وان گرته‌سه‌ ئامانج.
له‌ى باوه‌ته‌ويشه‌و هاوپه‌يمان عه‌ره‌بى له‌ به‌ياننامه‌يگ وت: په‌لاماريگ له‌لايه‌ن تيرۆريسته‌يله‌و له‌ ميليشيايه‌يل حووسيه‌و ك له‌لايه‌ن ئيرانه‌و پشتگيرى ئه‌كريه‌ێد ئه‌را بان هه‌ردوگ ته‌ياره‌خانه‌ى ناوده‌وڵه‌تى ئه‌بها ئه‌نجام درياگه‌و يه‌ك كه‌س كوشياگه‌ ك وه‌ڕه‌گه‌ سووريه‌و 21 كه‌سيش زه‌خمدار بوينه‌.
